Source: http://docplayer.fi/405238-Potilasannoksen-maarittaminen-annoksen-ja-pinta-alan-tulon-mittaaminen-ja-pinta-annoksen-laskenta.html
Timestamp: 2018-06-22 13:50:27+00:00
Document Index: 13500005

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

POTILASANNOKSEN MÄÄRITTÄMINEN: ANNOKSEN JA PINTA-ALAN TULON MITTAAMINEN JA PINTA- ANNOKSEN LASKENTA - PDF
Download "POTILASANNOKSEN MÄÄRITTÄMINEN: ANNOKSEN JA PINTA-ALAN TULON MITTAAMINEN JA PINTA- ANNOKSEN LASKENTA"
1 POTILASANNOKSEN MÄÄRITTÄMINEN: ANNOKSEN JA PINTA-ALAN TULON MITTAAMINEN JA PINTA- ANNOKSEN LASKENTA Matti Toivonen, Asko Miettinen, Antti Servomaa Säteilyturvakeskus Suomessa on laskettu potilasannoksia sekä pinta-annoksen (ESD) määrittämistä varten (Kettunen ym. 1999) että röntgentutkimusten keskimääräisten efektiivisten annosten ja röntgentutkimuksesta koituvan väestöannoksen määrittämistä varten (Rannikko ym. 1997). Potilasannosseurannan aloittaminen röntgenosastoilla on tullut nyt ajankohtaiseksi. Maanlaajuista potilasannosseurantaa on toistaiseksi harjoitettu vain Englannissa, jossa alan järjestöt ovat laatineet ja julkaisseet aiheesta yhteisen menettelytapaohjeen (Institute of Physical Sciences 1992). ESDn suora mittaaminen on ollut vallitseva menetelmä natiivitutkimusten seurannassa vaikka annoksen ja pinta-alan tulon (DAP) mittaaminen esitellään menettelytapaohjeessa vaihtoehtoisena mittausmenetelmänä. Viime vuosina on tosin alettu sisällyttämään röntgenputken säteilytuottokertoimen kalibrointia teknillisiin laadunvarmistusohjelmiin ja laskea ESDtä röntgenputken säteilytuottokertoimesta ja tarpeellisista teknillisistä parametreista enenevässä määrin. Norjassa on pitkäaikainen perinne sekä natiivitutkimusten että läpivalaisututkimusten annosseurannasta DAP-mittareilla. Pohjoismaiset vertailuannossuositukset perustuvat englantilaisten arvojen ohella paljolti norjalaisiin tuloksiin (Nordic co-operation 1996, Saxeböl ym. 1998). Suomalainen perinne on ollut arvioida röntgenlaitteiden tarkastusten yhteydessä potilasannoksia suorittamalla ionisaatiokammiolla mittauksia keskikokoista potilasta vastaavan vesifantomin pinnalta. Tämä on hyvä ja tunnettu laadunvalvonnan menetelmä, mutta fantomista mitatut annokset toistuvat lähes samoina mittauksesta toiseen kun taas samankokoistenkin potilaiden annokset hajoavat suuresti toisistaan. Tämä hajonta kuuluu seurannan tulosten tarkasteluun. 100
2 STUK on osallistunut parin viime vuoden aikana aktiivisesti pohjoismaiseen natiivi- ja läpivalaisututkimusten sekä radiologisten toimenpiteiden potilasannostiedonkeruuprojektiin. Laadunvalvonnan mittaustekniikkaan hyvin perehtynyt henkilö kierrätti mittaria eri kohteissa asentaen mittarin kunkin röntgenputken säteilykeilaan. Mittari kalibroitiin erikseen kunkin koneen keilassa. Myös lasten annoksia on kerätty eurooppalaisen projektin ja röntgenosastojen omiin tarpeisiin osittain Säteilyturvakeskuksen ja osittain sairaaloiden omilla DAP mittareilla. Potilasannoksen mittaus- ja laskentamenetelmiä on käsitelty muutamissa aiemmissa säteilyturvallisuus ja laatu röntgendiagnostiikassa seminaarien esitelmissä (Servomaa ym. 1999, Toivonen 1998, Komppa 1998). Tämän esitelmän tarkoitus on välittää sairaaloiden röntgenosasoille kokemusta ja tietoa, jota on saatu DAPin mittaamisesta ja ESDn laskemisesta edellä mainituissa projekteissa. Suureet ja yksiköt Potilasannoksen mittaus- ja seurantasuureita ovat annoksen ja pinta-alan tulo (DAP, dose area product) ja pinta-annos (ESD, entrance surface dose). Annossuureena molemmissa on ilmaan absorboitunut annos (Da), jota tässä yhteydessä voidaan pitää samana kuin ilmakerma (Ka). Annoksen ja pinta-alan tulo (DAP) mitataan röntgenputken kaihdinkoteloon kiinnitetyllä DAP-mittarilla (kuva 1a). Suositeltava mittayksikkö on mgy cm 2. Yksikkö Gy cm 2 on perusteltu tutkimushuoneessa olevissa näytöissä (yleensä kardiologisia tutkimuksia tai radiologisia toimenpiteitä), joista seurataan potilasannosta tosiaikaisesti tutkimuksen aikana. DAP soveltuu sekä natiiviröntgentutkimusten että läpivalaisututkimusten ja radiologisten toimenpiteiden potilasannosseurantaan. DAP on riippumaton potilaan ihon etäisyydestä fokukseen (FSD, focus-to-skin distance) nähden, koska annos pienenee samassa suhteessa kuin primäärisen säteilykeilan pinta-ala kasvaa FSDn kasvaessa. DAP kuvaa siksi yhtälailla dynaamisen (FSD ja eräät muut teknilliset parametrit vaihtelevat tutkimuksen aikana) röntgentutkimuksen tai radiologisen toimenpiteen kuin yksiprojektioisen natiivitutkimuksen potilaalle aiheuttamaa kokonaissäteilyaltistusta. Moniprojektioisesta natiivitutkimuksesta on tarpeen kirjata DAPit muistiin kustakin projektiosta erikseen, jotta annosseurannan tulokset olisivat vertailukelpoisia ESD-menetelmän kanssa, kun kuvantamistekniikan hyvyyttä arvioidaan. 101
3 Kuva 1.Potilasannoksen määritys- ja kalibrointimenetelmät; (a) DAP-mittari röntgenputken kaihdinkopan edessä, annos- tai ilmakermamittari (Da tai Ka) fokusetäisyydellä FMD ja pinta-ala A, kun DAP-mittaria tai röntgenputken säteilytuottoa kalibroidaan; (b) Pieni säteilymittari potilaan pinnalla, kun ESD:tä mitataan, ja ESD-laskenta joko mitatun fokus-ihoetäisyyden FSD tai tunnetun fokus-filmietäisyyden FSD ja röntgenputken säteilytuottokertoimen perusteella. Pinta-annos (ESD) on annos potilaan pinnan välittömässä läheisyydessä. ESD sisältää sekä primäärisen säteilyn että potilaasta takaisin siroavan säteilyn annoksen ja on jyrkästi fokus-iho etäisyydestä riippuvainen (primäärisen säteilyn annos pienenee etäisyyden kasvaessa neliölain mukaan. ESD soveltuu siksi parhaiten natiivitutkimusten yksittäisten projektioiden (teknilliset parametrit ja potilaan sijainti muuttumattomia säteilytyksen aikana) tarkkailuun. ESDn seuranta ja tieto filmin tai kuvalevyn herkkyydestä on hyvä lähtökohta kuvantamistekniikan hyvyyden arvionnille. ESD voidaan mitata pienellä potilaan pintaan kiinnitetyllä annosmittarilla (kuva 1b). DAP-mittarin käyttö ja kalibroiminen Kun DAP-mittari on asennettu paikalleen ja asianmukaisesti käynnistetty, varsinainen mittaaminen on yksinkertaista: mittarin näyttämä nollataan ennen säteilytystä ja kirjataan lomakkeelle säteilytyksen jälkeen. Mittarin käynnistämiseen kuuluu toimintakunnon pikakoe käyttöohjeiden mukaisesti. Toimintakokeen avulla tarkistetaan, ettei mittarin sähköinen kalibrointi ole muuttunut. 102
4 DAP-mittari tulisi periaatteessa kalibroida mittaamalla tarkalla annosmittarilla ilmaan absorboitunut annos Da (tai ilmakerma Ka) vapaasti ilmassa, säteilykeilan keskellä, ja tämän jälkeen säteilykeilan poikkileikkauksen pinta-ala A tarkasti samalle fokusetäisyydelle asetetulta filmiltä tai kuvalevyltä (kuva 1a). Korjauskerroin saadaan jakamalla tulon Da *A arvo DAP-mittarin näyttämällä. Kalibrointisäteily suositellaan tuotettavan kv putkijännitteellä kokonaissuodatuksen ollessa n. 3 mm Al. Standardissa IEC 580 esitetään DAP-mittareiden vähimmäisvaatimukset sekä valmistajan käytäntö testata ja kalibroida mittari ennen myyntiin saattamista. Myöhemmästä kalibrointien tarpeesta esitetään moninaisia kannanottoja kirjallisuudessa. Lukemalla valmistajien käyttöohjeita saa käsityksen että mittarin kalibroiminen edellä kuvatulla tavalla käyttöpaikallaan on varsin helppo toimenpide. Tosiasiassa säteilymittarin ja filmin asettelu vapaaseen ilmatilaan on hankalaa monissa tutkimustelineissä. STUKissa suoritetuissa kokeissa on lisäksi havaittu, että pinta-alan A mittaaminen on toistettava kaikkialla tarkasti samalla tavalla, jotta kalibrointien tulokset olisivat luotettavia. Käyttöpaikalla suoritettavia testejä voidaan käyttää tarkistuksiin, että mittarin näyttö on ainakin % tarkkuudella oikea, mutta näyttöjä ei ole tarkoituksenmukaista säätää käyttäjän toimesta natiivitutkimusten potilasannosseurantaa varten ennen kuin kalibrointia varten on saatavilla tarkat ohjeet. Kun potilas on alaputkitelineessä niin DAP-mittarin ja potilaan välissä on tukilevy. Säteilyn heikkeneminen tukilevyssä aiheuttaa tässä tilanteessa virheen DAP-mittarin näyttöön. Tämä virhe korjataan kertomalla virheellinen lukema tukilevyn säteilynheikennyskertoimella. Standardin IEC 580 vaatimukset täyttävät DAP-mittarit toimivat riittävällä tarkkuudella kaikessa tavanomaisessa käytössä, mutta standardin vaatimukset eivät turvaa, että mittarin toiminta pienimmissä lasten läpivalaisututkimusten annosnopeuksissa on tutkittu valmistajan toimesta. Alle 10 mgy cm 2 DAP-lukemat ovat toinen pediatrisissa mittaussovellutuksissa esiin tuleva pulma. Perättäisten pienlukemien resoluutio ei ole riittävä (esim. 50 % ero 1 ja 2 välillä ja 10 % ero 9 ja 10 välillä). Eräiden DAP-mittareiden mgy cm 2 näytössä on 1 tai 2 desimaalia. Pienlukemien resoluutio-ongelmaa ei tällöin ole, mutta turha pilkku mittarin näytössä on vastenmielinen käyttäjien mielestä ja siitä saattaa aiheutua suurten lukemien virheellistä kirjaamista. Samanlaista haittaa saattaa olla automaattisesta yksikön vaihdosta (esim. µgy cm 2 ja mgy cm 2 välillä), monista nappuloista ja yleensä tarpeesta valita monikäyttöisen mittarin erilaisten toimintojen väliltä ennen käyttöä. DAP-mittarin testaaminen käyttöpaikalla 103
5 Tarkoitus ja periaate Testauksen tarkoituksena on käyttöpaikalla tapahtuva mittarin toiminnan oikeellisuuden varmistaminen. Kuvataan kasetti kenttäkoolla noin 10 cm * 10 cm ja mitataan kasetin kanssa samassa tasossa annos Da. Mitataan filmistä keilan korkeus ja leveys. DAP on ilmakerma * keilan korkeus * keilan leveys. Esimerkki testausmenetelmästä Kuva 2. Säteilymittarin ja filmin sijainti säteilykeilassa, kun DAP-mittarin toimintaa testataan käyttöpaikallaan. Kuvauskasetti asetetaan noin metrin etäisyydelle röntgenputken fokuksesta (kuva 2). Kalibroidun säteilymittarin mittakammio asetetaan sädekeilan keskelle noin 10 cm etäisyydelle kasetista. Mitataan filmi-fokus-etäisyys (a). Mitataan filmin ja säteilymittarin mittakammion keskitason välinen etäisyys (b). Rajataan keila kasetille noin 10 cm x 10 cm kokoiseksi. Kuvataan siten, että filmin mustumaksi saadaan noin 1 1,5. Mitataan filmistä keilan korkeus (c) ja keilan leveys (d). 104
6 Korjauskertoimen määritys Korjauskerroin lasketaan kaavasta: k = Da * c * d *((a-b)/a) 2 / DAP, missä Da = säteilymittarilla mitattu ilmakerma a = filmi-fokus -etäisyys b = filmi-säteilymittarin kammio -etäisyys c = filmistä mitattu sädekeilan korkeus d = filmistä mitattu sädekeilan leveys DAP = pinta-ala-annosmittarin näyttö k = korjauskerroin, jolla DAP-mittarin näyttö on kerrottava todellisen tuloksen saavuttamiseksi. Mittayksiköiden tulee olla samoja. Jos DAP-mittarin näyttö on [mgycm 2 ], etäisyyksien on oltava [cm] ja ilmakerman [mgy]. Korjauskerroin voidaan tarvittaessa määrittää eri jännitteillä, esim. käyttöalueella 70, 100 ja 120 kv sekä käytössä olevilla eri suodatuksilla. Määritys voidaan myös tehdä useammalla kenttäkoolla sekä läpivalaisulla (esim. 75 kv). Mittarin testauksessa huomioitavaa Mittaukseen on hyvä käyttää kuorifilmiä. Mustuma-alueen mittaukset tehdään reunojen puoliarvon kohdalta. Ellei kuorifilmin käyttö ole mahdollista, testaus voidaan tehdä tavallisella kasetilla. Filmin mustuman tulisi olla noin 1 1,5 ja keilan koko mitataan puolivarjon kohdalta. Esim. 1 mm:n virhe keilan koon mittauksessa aiheuttaa noin 2 % virheen DAPmittaukseen, samoin myös 1 cm:n virhe fokus-filmi -etäisyydessä. Jos testaukseen käytetään digitaalisen järjestelmän kuvalevyä, kuvaan on syytä lisätä mittareferenssi oikean mittasuhteen varmistamiseksi. Kuvaus tehdään mieluimmin pienellä fokuksella tarkemman rajauksen aikaansaamiseksi. Röntgenputken kaihtimen ja säteilymittarin mittakammion välissä ei saa olla väliainetta lukuun ottamatta mahdollista tutkimustelineen pöytälevyä (esim. läpivalaisutelineessä). 105
7 Kenttäkoon kuvaus ja varsinaiseen mittaukseen käytetty kuvaus voivat olla erillisiä, kunhan mittausgeometria säilyy. Tämä mahdollistaa suurempien kuvausarvojen käytön mittauksessa. DAP-mittarin näytön tulisi olla lukuarvoltaan vähintään suuruusluokkaa 100. Kuvasta varmistetaan säteilymittarin mittakammion keskitys. Tämä testaustapa mahdollistaa kasetin ja säteilymittarin sijoittamisen siten, kun se kussakin tutkimuslaitteistossa on mahdollista. Olennaista on, että edellä mainitut etäisyydet mitataan mahdollisimman tarkasti. Pinta-annoksen laskenta Pinta-annos (ESD) voidaan määrittää laskemalla, jos röntgenputken säteilytuottokerroin (Y) tunnetaan kaikilla tarpeellisilla putkijännitteen ja suodatusten yhdistelmillä. Säteilytuottokertoimen määrittämistä varten asetetaan säteilymittari sopivalle fokusetäisyydelle (FMD, focus meter distance), säteilytetään, luetaan ja kirjataan muistiin säteilytyksessä käytetty sähkömäärä (Q = I t, yksikkönä mas) säätöpöydän jälkinäytöstä sekä annos Da mittarista. Säteilytykset ja kirjaukset toistetaan kaikilla tarpeellisilla putkijännitteillä tai esimerkiksi 10 kv välein. Putkijännitekohtaiset yhden metrin etäisyydelle normitetut Y- kertoimet Y100 cm saadaan tämän jälkeen laskemalla annosten ja varausten suhteet ja kertomalla 100 cm ja FMDn suhteen neliöllä Y100 cm = Da / Q * (FMD / 100) 2. (1) Käytännössä suositeltava säteilytuottokertoimen mittayksikkö on mgy/mas. Kuva 3 esittää STUKin röntgenkoneen säteilyntuottokertoimia putkijännitteen funktiona kolmella putkisuodatuksella. Pinta-annos ESD on säteilytuottokertoimen Y100 cm, etäisyyskorjauksen (FSD / 100) 2, sähkömäärän Q ja takaisinsirontakertoimen BSF tulo ESD = Y100 cm * (100 / FSD) 2 * Q * BSF. (2) Etäisyyskorjauslausekkeessa FSD on kuvauksessa käytetty fokus-ihoetäisyys. Takaisinsirontakerroin riippuu säteilylaadusta, kenttäkoosta ja kohteesta. Melko yleisesti käypä likiarvo on BSF = 1,3. Kallosta ja pienten lasten pienistä säteilykentistä takaisinsironta on vähäisempää, ja likiarvona voidaan silloin käyttää BSF = 1,2. Kun kenttäkoko on hyvin suu- Y-kerroin, mgy/mas, 1 m etäisyydellä 106 0,140 0,120 0,100 0,080 0,060 0,040 0,020 0, Röntgenputken jännite, kv 3 mm Al 4 mm Al 3 mm Al + 0,1 mm Cu
8 ri kuten alavatsa AP projektiossa BFS = 1,4 on hyvä likiarvo. Kuva 3. STUKin röntgenkoneen säteilytuottokertoimet (Y-kertoimet) putkijännitteen funktiona kolmella eri suodatuksella. 107
9 Jotta ESD-laskenta voisi yleistyä potilasannosmääritysmenetelmänä on laitteiden laadunvarmistusohjelmiin sisällytettävä Y-kertoimien laadinta röntgenputkille. Kun laitteiden tarkastuspöytäkirjoihin on laadittu säteilytuottotaulukoita ei ole tiedetty ESD-laskennan tarpeita. Niistä on tämän vuoksi vaikea koota kattavia Y-kerrointaulukoita (Kettunen 1999). Kun tiedonkeruuta ESD-laskentaa varten opetellaan saattaa varauksen Q luenta tuottaa vaikeuksia, koska varauksen jälkinäyttö on useissa koneissa vain hetken näkyvillä, jonka jälkeen tilalle saattaa tulla varauksen takaraja. Eräissä koneissa on varauksen sijasta kuvausajan (t) jälkinäyttö. Tässä tapauksessa on tarpeen kirjata putkivirta (I) kuvausajan ohella muistiin ja laskea Q Q = I * t. (3) FSDn riittävän tarkka mittaaminen kiireellisissä potilastutkimustilanteissa ei myöskään ole aivan helppoa. Koska fokus-filmietäisyys FFD (kuva 1b) on yleensä helposti ja tarkasti tiedossa, saattaa olla helpompaa mitata tai arvioida potilaan paksuus ja kirjata FSDn sijasta FFD ja potilaan paksuus muistiin ja laskea FSD = FFD - (Potilaan paksuus + tukipinnan ja filmin välinen etäisyys).(4) Kun Y-kertoimet on käytettävissä ja tiedonkeruu saadaan sujumaan, niin on versin helppo kirjoittaa yhtälö (2) tai tarvittaessa kaavojen (3) ja (4) tarkoittamilla lisäyksillä täydennetty yhtälö taulukkolaskentaohjelman sivulle ja suorittaa ESD-laskentaa näin tehdyllä yksinkertaisella laskentaohjelmalla. Jatkokehittelyt Potilasannosmäärityksistä röntgenosastoilla on varsin vähän käytännön kokemusta. Tämän vuoksi on alettu kerätä tietoa menetelmistä ja käyttökokemusta STUKin ja eräiden röntgenosastojen yhteistyönä. Kokeiluun on sisällytetty ESDn suora mittaaminen termoluminesenssidosimetrilla, ESD-laskenta ja DAP-mittarilla suoritettava natiivitutkimusten potilasannosseuranta. Kokeilun aikana pohditaan myös kysymystä miten mittaus- ja laskentatulosten tilastollinen käsittely tulisi järjestää ja miten tuloksia tulisi käyttää hyväksi kuvantamisen optimoinnissa ja riskin arvioinnissa. Viitteet Institute Physical Sciences. National protocol for patient dose measurements in diagnostic radiology. Dosimetry Working Party of the Institute of Physical Sciences in Medicine. Pub- 108
10 lished by the National Radiological Protection Board, Chilton, Didcot, Oxon, OX11 0RQ, Kettunen A, Huovinen M. Laadunvarmistuksen toteuttaminen terveyskeskuksen ja ammattikorkeakoulun yhteistyönä. Raportissa: Servomaa A (toim.). Säteilyturvallisuus ja laadunvarmistus röntgendiagnostiikassa STUK-A-163. Helsinki: Oy Edita Ab, 1999: Komppa T. Pinta-ala-annosmittarin käyttö potilasannosmittaukseen. Raportissa: Servomaa A (toim.). Säteilyturvallisuus ja laadunvarmistus röntgendiagnostiikassa STUK-A152. Helsinki: Oy Edita Ab, 1998: Nordic Co-operation Nordic quidance levels for patient doses in diagnostic radiology. Report No 5 on Nordic radiation protection co-operation of radiation protection and nuclear safety authorities, STUK, Helsinki Rannikko S, Karila K and Toivonen M. Patient and population doses of X-Ray diagnostics In Finland. STUK-A144. Helsinki: Oy Edita Ab, Saxeböl G, Olerud H, Hjardemal O, Leitz W, Servomaa A, Walderhaug T. Nordic quidance levels for patient doses in diagnostic radiology. Radiat. Prot. Dosim. 1997; 80 (1/3): Servomaa A, Toivonen M, Havukainen R, Vartiainen E. Potilasannoksen määrittäminen röntgentutkimuksissa. Raportissa: Servomaa A (toim.). Säteilyturvallisuus ja laadunvarmistus röntgendiagnostiikassa STUK-A-163. Helsinki: Oy Edita Ab, 1999: Toivonen M. Potilasannoksen mittaus röntgentutkimuksissa. Raportissa: Servomaa A (toim.). Säteilyturvallisuus ja laadunvarmistus röntgendiagnostiikassa STUK-A152. Helsinki: Oy Edita Ab, 1998:
11 ANNOKSEN MITTAAMINEN TERMOLOISTEDOSIMETRILLA: STUKIN MITTAUSPALVELU Eija Vartiainen Säteilyturvakeskus Termoloistemateriaalit ovat säteilyn ilmaisimena yhtä vanha keksintö kuin röntgensäteet. Potilasannosten mittaukseen termoloistedosimetreja (TL-dosimetri) käytettiin ensimmäisen kerran viisikymmentäluvun alussa. Röntgentutkimusten annoksia voidaan määrittää pinta-ala-annosmittarilla, laskennallisesti tai TL-dosimetreilla. Mikä menetelmä kulloinkin valitaan, riippuu sekä tutkimuksesta että röntgenosaston valmiudesta käyttää eri menetelmiä. Kullakin menetelmällä on omat etunsa ja puutteensa. Termoloistedosimetria TL-materiaalin toiminta säteilymittarina perustuu termoloisteilmiöön. Ionisoivasta säteilystä absorboituu TL-materiaalin kidehilaan energiaa, josta osa varastoituu kidevirheiden aiheuttamiin energialoukkuihin. Myöhemmin materiaalia lämmitettäessä viritystilat purkautuvat. Osa varastoituneesta energiasta emittoituu valona, joka voidaan havaita valomonistinputkella. Vapautuvan valon intensiteetti on verrannollinen virittyneiden elektronien ja aukkojen määrään ja siten TL-materiaaliin absorboituneeseen säteilyannokseen. Osa säteilyn aikaansaamista viritystiloista alkaa purkautua jo huoneen lämpötilassa. Tätä kutsutaan signaalin häipymäksi. Termoloistemittarit soveltuvat hyvin potilasannosten mittaukseen, koska ne eivät häiritse röntgentutkimuksen suorittamista. TL-kiteet eivät pienen kokonsa vuoksi ja vaimennusominaisuuksiltaan kudoksen kaltaisena materiaalina yleensä näy kuvassa. Poikkeuksena on mammografia, jossa kuvausjännite on matala. TL-mittarit eivät myöskään tarvitse ulkopuolista virtalähdettä tai kaapeleita. Käyttötarkoitukseen oikein valituilla termoloistemittareilla voidaan määrittää hyvinkin pieniä annoksia, mittaustulos on tarkka ja ympäristöolosuhteiden vaikutukset tulokseen ovat hyvin hallittavissa. 110
12 TL-mittausjärjestelmällä on myös heikkouksia. Mittareiden luentalaitteistot ovat kalliita, mittaustulosta ei saada välittömästi säteilytyksen jälkeen ja pienten mittareiden käsittely vaatii sorminäppäryyttä. Menetelmänä termoloistedosimetria ei ole kovin helppo. TL-materiaalin lämpökäsittely on tarkkaan vakioitava, TL-kiteiden yksilöllinen herkkyys sekä signaalin häipymä on korjattava ja kalibroinnissa on huomioitava materiaalin herkkyyden vaihtelu säteilyn energiaspektrin suhteen. Hyvän lopputuloksen edellytys on huolellinen työskentely ja asianmukainen laadunvalvonta. Säteilyturvakeskuksen mittauspalvelu Säteilyturvakeskus aloittaa kuluvan vuoden aikana röntgentutkimuksista aiheutuvien potilasannosten mittauspalvelun. Palvelu aloitetaan niistä natiivitutkimuksista, joille EUsuosituksessa on annettu vertailutasoja. Näitä tutkimuksia ovat thorax, lanneranka, lantio, kallo ja virtsatiet. Myöhemmin palvelua voidaan kysynnän perusteella laajentaa myös muihin tutkimuksiin ja laadunvalvontaan. Kutakin kuvausprojektiota varten tarvitaan yksi mittauspaketti. Paketti sisältää TLmittarit 10 potilasta varten, kaksi taustasäteilyn mittaria ja tietojenkeräyslomakkeen. Mittauspakettia tilatessaan asiakkaan olisi hyvä ilmoittaa Säteilyturvakeskuksen myöntämän turvallisuusluvan ja mitattavan röntgenlaitteen numero, koska kuvauslaite identifioidaan näiden tietojen perusteella. Myös mitattavaksi haluttavat tutkimukset ja projektiot on syytä miettiä etukäteen. Termoloistemittari on pienen laastarin kokoinen liuska, joka kiinnitetään potilaan iholle, keskelle säteilykenttää. Kukin mittari säteilytetään kerran. Mittarikohtaisesti kirjataan potilaan pituus, paino ja sukupuoli, lapsipotilailla myös ikä. Annosmääritystä varten tarvitaan tieto röntgenputken suodatuksesta, kuvausjännitteestä ja -päivämäärästä. Kun kaikki 10 potilasta on mitattu ja tiedot kirjattu lomakkeelle, mittauspaketti palautetaan Säteilyturvakeskukseen analysoitavaksi. Mittauspalvelu lukee TL-kiteet termoloistelukijassa, kirjaa lomakkeen tiedot tietokantaan, laskee pinta-annokset (merk. ESD) ja ilmoittaa asiakkaalle tulokset sekä kyseisen tutkimuksen vertailutasot. Jos mitattu annos on vertailutasoa suurempi, on aiheellista selvittää syy ja tehdä tarvittavat laadunvarmistustoimenpiteet ja muutokset. Joskus vertailutasojen ylittäminen voi olla perusteltua, esimerkiksi tarvittaessa tavallista parempaa kuvanlaatua. Toisaalta hyvin pieni annos ei aina ole osoitus hyvästä tutkimuskäytännöstä, koska kuvanlaatu saattaa olla huono. 111
13 Tuleva Sosiaali- ja terveysministeriön päätös velvoittaa toiminnanharjoittajia mittaamaan radiologisten tutkimusten annoksia. Jokaisen potilaan annosta ei suinkaan tarvitse mitata. Tavoitteena on tuntea yleisimpien tutkimusten ja projektioiden annokset kullakin röntgenlaitteella ja pienentää tarpeettoman suuria annoksia. Mittaustietoja tullaan myös käyttämään kansallisten vertailutasojen määritykseen ja röntgentutkimuksista aiheutuvan säteilyaltistuksen arviointiin. 112
14 EFEKTIIVISEN ANNOKSEN ARVIOINTI PINTA- ANNOKSESTA JA ANNOKSEN JA PINTA- ALAN TULOSTA RÖNTGENTUTKIMUKSISSA Antti Servomaa Säteilyturvakeskus Potilasannosten määrittämisessä käytetään tavallisesti pinta-annosta tai annoksen ja pintaalan tuloa. Kummankin suureen avulla voidaan arvioida säteilyriskiin verrannollista efektiivistä annosta. Alla olevissa taulukoissa on valmiiksi laskettuja konversiokertoimia efektiivisen annoksen arvioimiseksi. Efektiivinen annos saadaan, kun pinta-annos tai annoksen ja pinta-alan tulo kerrotaan vastaavalla konversiokertoimella. Konversiokertoimet on annettu tavallisimmille tutkimuksille eri jännitteiden ja suodatusten arvoilla, joten arvot täytyy tarvittaessa interpoloida taulukoista. Konversiokertoimet vastaavat standardikokoiselle aikuispotilaalle tehtyjä tutkimuksia. Tutkimusgeometriat (FSD, kenttäkoko ja säteilykeilan sijainti) on esitetty alkuperäisessä julkaisussa (Hart ym. 1994). Taulukoissa I ja II on annettu konversiokertoimien arvoja ja vaihteluvälejä, kun kuvausjännite vaihtelee ± 10 kv. Taulukoissa III ja IV on annettu konversiokertoimet eri jännitteiden ja suodatusten arvoilla. 113
15 Taulukko I. Keskimääräisiä konversiokertoimia efektiivisen annoksen arvioimiseksi annoksen ja pinta-alan tulon perusteella. Suodatus 3 mm Al. (Hart ym. 1994, taulukko 16). Tutkimus Kuvaus- Konversio- Konversiokertoimen Suhteellinen jännite kerroin vaihteluväli* poikkeama* (kv) (msv/gycm 2 ) (msv/gycm 2 ) (%) Kallo PA 75 0,026 0,021 0, Kallo LAT 70 0,029 0,024 0, Kallo AP 80 0,038 0,032 0, Kaularanka LAT 70 0,031 0,024 0, Kaularanka AP 70 0,22 0,20 0,24 9 Olkapää AP 65 0,036 0,030 0, Keuhko PA 70 0,12 0,10 0,14 17 Keuhko LAT 85 0,11 0,10 0,12 9 Keuhko AP 65 0,17 0,14 0,21 24 Th-ranka LAT 75 0,1 0,08 0,11 20 Th-ranka AP 80 0,22 0,19 0,24 14 LS-ranka LAT 85 0,1 0,09 0,12 20 LS-ranka AP 75 0,22 0,18 0,25 18 LSJ LAT 95 0,1 0,09 0,11 10 Munuaiset PA 75 0,12 0,10 0,14 17 Munuaiset AP 75 0,21 0,18 0,24 14 Vatsa PA 75 0,12 0,09 0,14 25 Vatsa AP 80 0,21 0,18 0,24 14 Oikea lonkka AP 70 0,15 0,13 0,17 13 Vasen lonkka AP 70 0,2 0,17 0,22 15 Lantio AP 75 0,23 0,20 0,25 13 Virtsarakko AP 70 0,31 0,26 0,35 16 * vaihteluväli ja suhteellinen poikkeama (epävarmuus) vastaavat kuvausjännitteen muutosta ± 10 kv keskiarvosta 114
16 Taulukko II. Keskimääräsiä konversiokertoimia efektiivisen annoksen arvioimiseksi pinta-annoksen perusteella. Suodatus 3 mm Al. (Hart ym. 1994, taulukko 17). Tutkimus Kuvaus- Konversio- Konversiokertoimen Suhteellinen jännite kerroin vaihteluväli* poikkeama* (kv) (Sv/Gy) (Sv/Gy) (%) Kallo PA 75 0,008 0,006 0, Kallo LAT 70 0,009 0,0008 0, Kallo AP 80 0,012 0,010 0, Kaularanka LAT 70 0,006 0,005 0, Kaularanka AP 70 0,042 0,039 0, Olkapää AP 65 0,007 0,006 0, Keuhko PA 70 0,102 0,086 0, Keuhko LAT 85 0,08 0,070 0, Keuhko AP 65 0,153 0,126 0, Th-ranka LAT 75 0,026 0,022 0, Th-ranka AP 80 0,092 0,083 0, LS-ranka LAT 85 0,025 0,021 0, LS-ranka AP 75 0,107 0,093 0, LSJ LAT 75 0,012 0,010 0, Munuaiset PA 75 0,042 0,036 0, Munuaiset AP 75 0,071 0,063 0, Vatsa PA 75 0,081 0,066 0, Vatsa AP 80 0,136 0,119 0, Oikea lonkka AP 70 0,052 0,047 0, Vasen lonkka AP 70 0,068 0,060 0, Lantio AP 75 0,156 0,140 0, Virtsarakko AP 70 0,063 0,054 0, * vaihteluväli ja suhteellinen poikkeama (epävarmuus) vastaavat kuvausjännitteen muutosta ± 10 kv keskiarvosta 115
17 Taulukko III. Konversiokertoimia (Sv/Gy) efektiivisen annoksen arvioimiseksi pintaannoksen perusteella. (Hart ym. 1994, taulukko 7). Jännite (kv) Projektio Keuhko Rintaranka Lanneranka Munuaiset Vatsa Lantio Virtsarakko Suodatus 3 mm Al 60 AP 0,133 0,072 0,086 0,059 0,102 0,134 0,054 PA 0,086 0,033 0,059 0,132 LAT 0,057 R LAT 0,020 0,018 L LAT 0,019 0, AP 0,181 0,092 0,115 0,076 0,136 0,165 0,071 PA 0,117 0,046 0,089 0,163 LAT 0,075 R LAT 0,029 0,028 L LAT 0,026 0, AP 0,208 0,108 0,138 0,090 0,162 0,190 0,084 PA 0,143 0,058 0,115 0,189 LAT 0,091 R LAT 0,036 0,037 L LAT 0,033 0, AP 0,228 0,120 0,157 0,100 0,184 0,209 0,094 PA 0,163 0,066 0,135 0,207 LA 0,103 R LAT 0,042 0,043 L LAT 0,038 0,027 Suodatus 5 mm Al 60 AP 0,170 0,085 0,104 0,070 0,122 0,155 0,065 PA 0,104 0,040 0,075 0,153 LAT 0,069 R LAT 0,025 0,024 L LAT 0,024 0, AP 0,207 0,106 0,135 0,088 0,159 0,188 0,082 PA 0,138 0,055 0,109 0,185 LAT 0,089 R LAT 0,035 0,035 L LAT 0,032 0,
18 Taulukko III. Jatkuu. Jännite (kv) Projektio Keuhko Rintaranka Lanneranka Munuaiset Vatsa Lantio Virtsarakko Suodatus 5 mm Al 100 AP 0,232 0,122 0,158 0,102 0,186 0,212 0,095 PA 0,164 0,067 0,136 0,211 LAT 0,103 R LAT 0,042 0,043 L LAT 0,038 0, AP 0,249 0,133 0,175 0,111 0,206 0,228 0,104 PA 0,183 0,075 0,155 0,227 LA 0,115 R LAT 0,047 0,050 L LAT 0,043 0,031 Taulukko IV. Konversiokertoimia (msv/gycm 2 ) efektiivisen annoksen arvioimiseksi annoksen ja pinta-alan tulon perusteella. (Hart ym. 1994, taulukko 7). Jännite Suodatus Pää (kv) (mm Al) AP PA LAT ,032 0,024 0, ,038 0,029 0, ,048 0,036 0, ,050 0,038 0, ,060 0,046 0, ,059 0,046 0, ,069 0,053 0,062 Jännite Suodatus Keuhko (kv) (mm Al) AP PA LAT ,152 0,095 0, ,203 0,120 0, ,218 0,136 0, ,259 0,167 0, ,260 0,172 0, ,301 0,204 0, ,292 0,200 0, ,329 0,231 0,
19 Taulukko IV. Jatkuu. Jännite Suodatus Rintaranka (kv) (mm Al) AP R LAT L LAT ,165 0,073 0, ,202 0,094 0, ,219 0,107 0, ,262 0,132 0, ,263 0,136 0, ,307 0,163 0, ,298 0,159 0, ,337 0,184 0,167 Jännite Suodatus Lanneranka (kv) (mm Al) AP R LAT L LAT ,168 0,076 0, ,212 0,099 0, ,235 0,119 0, ,287 0,150 0, ,291 0,157 0, ,344 0,191 0, ,333 0,188 0, ,383 0,221 0,137 Jännite Suodatus Munuaiset (kv) (mm Al) AP PA ,168 0, ,209 0, ,227 0, ,274 0, ,275 0, ,321 0, ,312 0, ,354 0,
20 Taulukko IV. Jatkuu. Jännite Suodatus Vatsa (kv) (mm Al) AP PA ,150 0, ,189 0, ,209 0, ,256 0, ,259 0, ,306 0, ,298 0, ,342 0,240 Jännite Suodatus Lantio Virtsarakko (kv) (mm Al) AP PA AP ,184 0,181 0, ,222 0,217 0, ,239 0,235 0, ,282 0,278 0, ,283 0,281 0, ,327 0,325 0, ,317 0,316 0, ,357 0,356 0,553 Viitteet Hart D, Jones D G, Wall B F. Estimation of effective dose in diagnostic radiology from entrance surface dose and dose-area product measurements. Report NRPB-R262. London: HMSO,